I alt 70 rumænere fra vikarfirmet Noreco i Frederikshavn er gået i sultestrejke. Det sker efter at vikarfirmaet fyrede 41 rumænere, da der ikke var mere arbejde til dem. Det var meningen, at de skulle hjem med en bus med det samme, men det har de nægtet af frygt for ikke at få deres penge. - De tror ikke på, at de får pengene. Og når de først er i Rumænien, kan de ikke gøre noget for at få dem, siger Per Thorup fra 3F Skagerak til P4 Nordjylland.

Referat:
Vikarfirma havde ikke mere arbejde til 41 rumænske bygningsarbejdere. Nu er samtlige rumænerne ved firmaet gået i sultestrejke.